               EURÓPAI BIZOTTSÁG
            Brüsszel, 2015.7.14.
            COM(2015) 342 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (Németország kérelme – EGF/2015/002 DE/Adam Opel)

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.Az Adam Opel AG-nál és egy németországi beszállítónál történt elbocsátásokat
                  2
                követően Németország 2015. február 26-án EGF/2015/002 DE/Adam Opel referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2015/002 DE/Adam Opel

                        Tagállam

                        Németország

                        Érintett régió(k) (NUTS 2 szint)

                        Arnsberg (DE A5)

                        A kérelem benyújtásának dátuma

                        2015. február 26.

                        A kérelem átvételi elismervényén feltüntetett dátum

                        2015. március 12.

                        A kiegészítő információk iránti kérelem időpontja

                        2015. március 12.

                        A kiegészítő információk benyújtásának határideje

                        2015. április 23.

                        Az értékelés befejezésének határideje

                        2015. július 16.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Adam Opel AG

                        Érintett vállalatok száma

                        2

                        Gazdasági ágazat(ok)

                        (NACE Rev. 2. rendszer szerinti ágazat)
                           3

                        29. ágazat (Közúti jármű, pótkocsi és félpótkocsi gyártása)

                        A leányvállalatok, beszállítók és továbbfeldolgozó vállalatok száma

                        1

                        Négy hónapos referencia-időszak:

                        2014. augusztus 15-től 2014. december 15-ig

                        A referencia-időszak alatt elbocsátottak száma (a)

                        2 881

                        A referencia-időszak előtt vagy után elbocsátottak száma (b)

                        0

                        Az elbocsátottak száma összesen (a + b)

                        2 881

                        A támogatható kedvezményezettek száma összesen

                        2 881

                        A megcélzott kedvezményezettek száma összesen

                        2 692

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        11 151 640

                        Az EGAA
                           4
                         végrehajtásához kapcsolódó költségvetés (EUR)

                        446 066

                        Teljes költségvetés (EUR)

                        11 597 706

                        EGAA-hozzájárulás (60 %) (EUR)

                        6 958 623

               A KÉRELEM ÉRTÉKELÉSE

               Az eljárás

               4.Németország 2015. február 26-án kérelmet nyújtott be EGF/2015/002 DE/Adam Opel referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság a kérelem benyújtásától számított két héten belül, 2015. március 12-én visszaigazolta a kérelem átvételét, és ugyanazon a napon kiegészítő információkat kért Németországtól. Németország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2015. július 16-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 2 881, az Adam Opel AG-től és egy beszállítótól elbocsátott munkavállalót érint. Az elsődlegesen érintett vállalat a NACE Rev. 2. rendszer szerinti gazdasági ágazatok közül a 29. ágazatban (Közúti jármű, pótkocsi és félpótkocsi gyártása) működik. Az elsődlegesen érintett vállalatnál történt elbocsátások helyszíneinek zöme Arnsberg (DE A5) NUTS
                  5
                2. szintű régióban található.

                        A vállalatok neve és a referencia-időszakon belül elbocsátott személyek száma

                        Adam Opel AG

                        2 826

                        Johnson Controls

                        55

                        A vállalatok száma összesen: 2

                        Az elbocsátott munkavállalók száma összesen:

                        2 881

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        2 881

               Beavatkozási kritériumok

               6.Németország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalaton belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négyhónapos referencia-időszak 2014. augusztus 15-től 2014. december 15-ig tartott.

               8.A referencia-időszak alatt bekövetkezett elbocsátások megoszlása a következő volt:

               –2 826 munkavállalót bocsátottak el az Adam Opel AG-nál,

               –55 munkavállalót bocsátottak el az Adam Opel AG egyik beszállítójánál, a Controls Objekt Bochum GmbH & Co. KG-nál.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –2 881 elbocsátás a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               10.A támogatható kedvezményezettek száma 2 881.

               Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat

               11.Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Németország azzal érvel, hogy a válság következtében az Európában eladott személygépkocsik száma 1997 óta a legalacsonyabb. Az értékesítés Nyugat-Európában drasztikusan visszaesett, és az utóbbi 20 évben a legalacsonyabb szintre süllyedt
                  6
               . A pénzügyi és gazdasági válság következtében az EU-ban és az EFTA-tagállamokban újonnan bejegyzett személygépkocsik száma 2007 és 2013 között 25 %-kal esett vissza (az Európai Gépjárműgyártók Szövetsége szerint több mint 16 millió újonnan bejegyzett személygépkocsiról 12 millióra). A visszaesés különösen a közép-árkategóriás kis- és középméretű járműveket sújtotta, míg a gazdaságos és a prémium- vagy luxuskategóriás járműveket a válság kevésbé érintette. A Német Gépjárműgyártók Szövetsége (Verband der Automobilindustrie) valamennyi releváns gyártó piaci részesedésének 2007 óta tapasztalható drasztikus csökkenéséről számol be az olyan közép-árkategóriás, kis- és középméretű járművek európai piacán, mint az Opel, a Fiat, a PSA, a Renault (a Dacia kivételével), a Ford és a Toyota. A személygépkocsi-értékesítések általános visszaesése mellett a közép-árkategóriás autókról a gazdaságos járművekre való átállás figyelhető meg. A személygépkocsi-értékesítések általánosan jelentős csökkenése a máig is tartó gazdasági és pénzügyi válságnak tulajdonítható. Az EUROSTAT a munkanélküliség 2007 és 2013 közötti számottevő növekedéséről számol be az EU-ban (a munkanélküliségi ráta a 2007-ben mért 7,2 %-ról 2013-ban 10,8 %-ra emelkedett), ami valószínűleg hatással volt a fogyasztói kiadásokra.

               12.Az Adam Opel AG – egy, a General Motors által 1931-ben felvásárolt német gyártó – Opel és Vauxhall márkájú személygépkocsikat értékesít elsősorban az európai piacon, és egyike a közép-árkategóriás kis- és középméretű járművek legjelentősebb gyártóinak. A válság azonban különösen súlyos csapást mért a vállalatra. A fenti fejlemények következtében az Opel/Vauxhall személygépkocsik európai értékesítése drasztikusan visszaesett. Az értékesítések 2007 és 2013 között 39 %-kal csökkentek.

               13.A személygépkocsi-értékesítések látványos zuhanása miatt az Adam Opel AG többletkapacitással szembesült. Mivel a gyártólétesítmények működtetésére fordított állandó költségek változatlanok maradtak, a gyártott gépjárművek számának csökkenése következtében a gépjárművenkénti előállítási költségek automatikusan megnövekedtek, ami a haszonkulcs csökkenését eredményezte. Az Adam Opel AG Európában jelenleg öt létesítményt működtet Opel és Vauxhall márkájú személygépkocsik gyártására: kettőt Németországban (a Bochumban található harmadik létesítmény működése 2014. december 31. óta megszűnt és e javaslat tárgyát képezi), valamint egyet-egyet Lengyelországban, az Egyesült Királyságban és Spanyolországban.

               14.A NACE Rev. 2. rendszer szerinti gazdasági ágazatok közül a 29. ágazatra (Közúti jármű, pótkocsi és félpótkocsi gyártása) vonatkozóan eddig 21 EGAA-kérelem került benyújtásra, amelyek közül 11 a kereskedelemhez kapcsolódó globalizációval, 10 pedig a pénzügyi és gazdasági világválsággal függött össze. Sok esetben mindkét kritérium (a globalizációs és a válságkritérium is) – eltérő mértékben – befolyásolta a munkavállalók elbocsátását. A tagállam feladata annak megállapítása, hogy egy konkrét kérelemben melyik volt a fő ok, és egy olyan, érvekkel ellátott elemzést kell benyújtania az elbocsátások, valamint az adott kritérium közötti összefüggésre vonatkozóan, amelyből egyértelmű ok-okozati összefüggés mutatható ki.

               Az elbocsátásokhoz és az önálló vállalkozók tevékenységének megszűnéséhez vezető események

               15.Az elbocsátásokhoz az vezetett, hogy az Adam Opel AG Bochumban található gyártólétesítményét teljes egészében megszüntették. 2007 és 2013 között az Adam Opel AG a bochumi létesítmény gyártási mennyiségét 55 %-kal csökkentette. A személygépkocsi-értékesítésnek a pénzügyi és gazdasági válság következtében történő hirtelen visszaesése miatt előállt túltermelés arra kényszerítette az Adam Opel AG-t, hogy európai termelési kapacitását kiigazítsa a keresletnek való megfelelés érdekében. Az ezt követő szerkezetátalakítási folyamat az Antwerpenben (Belgium) lévő Opel-gyártólétesítmény bezárásához vezetett. Az antwerpeni létesítmény bezárását érintette az EGF/2010/031 BE/Generals Motors Belgium referenciaszámú kérelem, amelyet Belgium a válságkritériumra alapozott. A gazdasági és pénzügyi világválság folytatódása miatt az Adam Opel AG termelési kapacitásai újbóli csökkentésére, valamint fennmaradó gyárai egyikének bezárására kényszerült. Amikor a bochumi létesítményében gyártott személygépkocsi-szériák a gyártási ciklus utolsó fázisához közelítettek, az Adam Opel AG úgy döntött, bezárja a gyárat.

               16.2013 februárjában az Adam Opel AG igyekezett kollektív szerződést kötni német munkavállalóival, felajánlva valamennyi német gyártólétesítmény további működtetését, valamint valamennyi németországi munkavállaló garantált foglalkoztatását 2016. december végéig. A bochumi gyártólétesítményt ezen időszak végén szándékozta megszüntetni. Valamennyi érintett gyártólétesítmény szociális partnerei beleegyeztek ebbe a terve, kivéve a bochumit. Ami a bochumi gyártólétesítményt illeti, amely 2013-ban még mindig 3 280 fős munkaerőt foglalkoztatott, az Adam Opel AG folytatta a tárgyalásokat a fémipari munkásokat képviselő IG Metall szakszervezettel. A személygépkocsi-értékesítések terén bekövetkezett további csökkenés végül a bochumi gyártólétesítménynek az eredetileg tervezettnél korábbi bezárására kényszerítette az Adam Opel AG-t. 2014 júniusában a szociális partnerek beleegyeztek a létesítmény 2014. decemberi bezárásába és egy transzfervállalat létrehozásába. 2014 augusztusában valamennyi munkavállalónak megállapodást ajánlottak a transzfervállalatok szolgáltatásainak igénybevételére. 2 637 munkavállaló háromoldalú megállapodást írt alá, melynek értelmében az Adam Opel AG-nál történő foglalkoztatásuk után egy transzfervállalatnál foglalkoztatják őket.

               17.A német jog szerint nem kötelező transzfervállalatot létesíteni. A munkavállalókat elbocsátó vállalat nem köteles hozzájárulni egy transzfervállalat létrehozásához. Az elbocsátó vállalat részvétele nélkül azonban nem létesíthető transzfervállalat, ez esetben pedig az elbocsátott személyzet munkanélkülivé válna. Arra az esetre, ha az elbocsátó vállalat felajánlja a transzfervállalat létrehozásában való részvételét, és a szociális partnerek is beleegyeznek a transzfervállalat létrehozásába, a német szociális jog jogi keretet határoz meg (SGB III. 110. és 111. §).

               18.Az Adam Opel AG-létesítmény bezárása következtében a vállalat beszállítójának, a Johnson Controls Objekt Bochum GmbH&Co. KG-nek is ki kellett igazítania termelési kapacitásait, és úgy döntött, hogy bezárja az Opel-alkatrészeket előállító gyártólétesítményeit. 2014. szeptember 23-án a szociális partnerek egy szociális tervben állapodtak meg. Ennek következtében 55 munkavállalót bocsátottak el. A szociális terv nem tartalmazza transzfervállalat létrehozását, így az elbocsátott személyzet munkanélkülivé vált.

               Az elbocsátások várható hatása a helyi, a regionális és az országos gazdaságra és foglalkoztatásra

               19.Az elbocsátások jelentős hátrányos hatást gyakorolnak Bochum helyi gazdaságára. Bochum városa a Ruhr-vidéken található, amely egy, az Észak-Rajna-Vesztfália német szövetségi tartományában elhelyezkedő, erősen városiasodott ipari térség. A hagyományosan szénbányászattal és acélgyártással foglalkozó Ruhr-vidék óriási strukturális problémákkal küzd az 1960-as évek óta. Míg az 1980-as években a szénbányászati ágazat még mindig 100 000 munkavállalót foglalkoztatott, ez a szám mára körülbelül 90 %-kal csökkent. A Ruhr-vidéki szénbányászat 2018-ig beszünteti működését, akkor ugyanis megszűnnek az állami támogatások. A munkanélküliségi ráta a Ruhr-vidéken már most is jóval meghaladja a német átlagot. A munkanélküliségi ráta Bochumban jelenleg 11 % (28 809 munkanélküli van regisztrálva a helyi állami foglalkoztatási szolgálatoknál). Amennyiben az Opel nem létesített volna transzfervállalatot, a munkanélküliek aránya több mint 5 %-kal nőtt volna. Az elbocsátott munkavállalók több mint 25 %-a 55 év feletti, ezért e korcsoporton belül még több munkanélküli lenne (az 55 év feletti regisztrált munkanélküliek száma Bochumban jelenleg 4 940).

               A megcélzott kedvezményezettek és a javasolt intézkedések

               A megcélzott kedvezményezettek

               20.Az intézkedésekben várhatóan részt vevő elbocsátott munkavállalók becsült száma 2 692. E munkavállalók adatai nemek, állampolgárság és korosztály szerinti bontásban:

                        Kategória

                        A megcélzott kedvezményezettek
                           száma

                        Nem:

                        Férfiak:

                        2 583

                        (95,95 %)

                        Nők:

                        109

                        (4,05 %)

                        Állampolgárság:

                        Uniós polgárok:

                        2 552

                        (94,80 %)

                        Nem uniós polgárok:

                        140

                        (5,20 %)

                        Korcsoport:

                        15–24 év:

                        60

                        (2,23 %)

                        25–29 év:

                        48

                        (1,78 %)

                        30–54 év:

                        1 878

                        (69,76 %)

                        55–64 év:

                        706

                        (26,23 %)

                        64 év felettiek:

                        0

                        (0 %)

               A javasolt intézkedések támogathatósága

               21.A fentiekben ismertetettek szerint a szociális partnerek beleegyeztek a transzfervállalatok létrehozásába, és megbízták a TÜV Nord Transfer GmbH-t három transzfervállalat létrehozásával a bochumi Adam Opel AG elbocsátott munkavállalói három különböző csoportjának foglalkoztatására. Erre azért van szükség, mert összesen 188 munkavállaló egy, a bezárással megbízott csoport részét képezi, mely feladata a létesítmények megszüntetése. Az elbocsátott munkavállalók túlnyomó többsége 2015. január 1-jén belépett az első transzfervállalathoz. A bezárással megbízott csoport tagjai a második és a harmadik vállalathoz léptek be 2015. április 1-jén, illetve július 1-jén. A szociális tervnek megfelelően az Adam Opel AG beleegyezett abba, hogy korábbi alkalmazottai számára kiegészítő intézkedéseket ajánljon fel, amelyeket – további kiegészítő intézkedésekkel együtt – a transzfervállalat biztosít, azonban nem képezik részét az EGAA-kérelemnek. Mihelyst a német hatóságok kellőképpen megbizonyosodnak az EGAA-támogatás odaítéléséről, a Johnson Controls Objekt Bochum GmbH & Co. KG 55 korábbi, elbocsátott munkavállalójának is felajánlják, hogy vegyenek részt a transzfervállalatok által végrehajtott intézkedésekben. Ők nem fognak munkaszerződést kötni a transzfervállalattal, azonban lehetőséget kapnak a transzfervállalat által végrehajtott, az EGAA-ból finanszírozott intézkedésekben való részvételre. Az alábbi intézkedések együttesen egy csomagot képeznek, amely az elbocsátott munkavállalók munkaerőpiacra történő visszailleszkedését célzó, a transzfervállalatok által koordinált, személyre szabott szolgáltatásokból áll:

               –Szakképzési intézkedések (Qualifizierungen): ezeket a támogatásra jogosult munkavállalóknak ajánlják fel a profilalkotási és pályaorientációs interjúkat követően, abból a célból, hogy segítsenek nekik a munkaerő-piaci lehetőségek kihasználásában. A kínált szakképzési tanfolyamok olyan, kilátásokkal rendelkező ágazatokra koncentrálnak majd, mint például az információs technológia, a közlekedés, a logisztika vagy az elektronika. A tanfolyamok között szerepelhetnek egyéni és csoportos kurzusok is, amelyek tartalma az alapvető kompetenciáktól kezdve a továbbképzésen át a résztvevők más ágazatokban való munkavállalásra vagy vállalkozásalapításra való felkészítését is felölelheti.

               –Pályaorientáció (Berufsorientierung): ebben a csomagban különböző eszközök fognak szerepelni, mint például a munkaerő-piaci elemzés, az álláskeresés, az önmarketing-stratégiákra vonatkozó tudás terjesztése, az álláspályázat, valamint az állásinterjúra való felkészítés.

               –Csoportfoglalkozások / műhelyfoglalkozások: a csoportos fórumokon a résztvevők témavezető segítségével oszthatják meg egymással elképzeléseiket és észrevételeiket. A csoportfoglalkozások egy sor olyan témára összpontosíthatnak, mint az időbeosztás, az önmenedzselés, a munkajog, az egészségügyi intézkedések vagy tanulási technikák megismertetése.

               –Vállalkozásalapításhoz nyújtott tanácsadási szolgáltatás (Existenzgründerberatung): ez egy tanácsadási szolgáltatáscsomag lesz azok számára, akik önálló vállalkozás indítása iránt mutatnak érdeklődést. Ezek a szolgáltatások személyre szabott tanácsadási intézkedéseket foglalnak magukban.

               –Álláskeresés (Stellenakquise) / állásbörzék (Jobmessen): szakképzett álláskeresési szakértők (Job scouts) fognak segíteni a támogatásra jogosult munkavállalók számára megfelelő potenciális betöltendő álláshelyek felderítésében, mielőtt azokat meghirdetnék. Különböző rendezvényeket, köztük állásbörzéket szerveznek majd a lehetséges jövőbeni munkaadók és a pályázók közötti kapcsolatfelvétel megkönnyítésére.

               –Nyomon követést nyújtó mentorálás és tanácsadási szolgáltatások (Nachbetreuung und - beratung): a munkavállalók – azt követően, hogy új állást találnak – további tanácsadásban részesülhetnek annak érdekében, hogy könnyebb legyen az új munkahelyre való átállás és minimálisra csökkenjen az állás elvesztésének a kockázata.

               –Képzési támogatás (Transferkurzarbeitergeld): ez a munkavállaló korábbi nettó jövedelme 60 %-ának, illetve – ha a juttatásban részesülő háztartásában egy vagy több gyermek él – 67 %-ának felel meg. A támogatást legfeljebb tizenkét hónapig folyósítják attól az időponttól kezdve, hogy a munkavállalót átvette a transzfervállalat.

               22.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               23.Németország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               24.A költségek teljes becsült összege 11 597 706 EUR, amely a személyre szabott szolgáltatásokra fordított 11 151 640 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 446 066 EUR összegű kiadásokat foglalja magában.

               25.Az EGAA-ból igényelt teljes pénzügyi hozzájárulás összege 6 958 623 EUR (az összköltség 60 %-a).

                        Intézkedések

                        A résztvevők becsült száma

                        Az egy résztvevőre eső becsült költség
                        (EUR-ban)

                        Becsült összköltség

                        (EUR-ban)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Szakképzési intézkedések (Qualifizierungsmassnahmen)

                        1 559

                        3 445

                        5 370 244

                        Pályaorientáció (Berufsorientierung):

                        750

                        931

                        697 917

                        Csoportfoglalkozások/műhelyfoglalkozások

                        600

                        388

                        232 939

                        Vállalkozásalapításhoz nyújtott tanácsadási szolgáltatás (Existenzgründerberatung)

                        25

                        3 138

                        78 456

                        Álláskeresés (Stellenakquise)

                        500

                        657

                        328 299

                        Nyomon követést nyújtó mentorálás és tanácsadási szolgáltatások (Nachbetreuung / Beratung):

                        1 050

                        515

                        540 711

                        Részösszeg (a):

                        A személyre szabott szolgáltatáscsomag százalékaránya

                        –

                        7 248 566

                        (65,00 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Képzési támogatás (Transferkurzarbeitergeld)

                        2 637

                        1 480

                        3 903 074

                        Részösszeg (b):

                        A személyre szabott szolgáltatáscsomag százalékaránya:

                        –

                        3 903 074

                        (35,00 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        66 910

                        2. Irányítás

                        –

                        245 336

                        3. Tájékoztatás és nyilvánosság

                        –

                        22 303

                        4. Ellenőrzés és jelentéstétel

                        –

                        111 517

                        Részösszeg (c):

                        Százalékarány az összköltséghez képest:

                        –

                        446 066

                        (3,85 %)

                        Összköltség (a + b + c):

                        –

                        11 597 706

                        EGAA-hozzájárulás (az összköltségek 60 %-a)

                        –

                        6 958 623

               26.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Németország megerősítette, hogy ezen intézkedések az álláskeresési vagy képzési tevékenységekben részt vevő megcélzott kedvezményezettek tevékeny részvételétől függnek. Kizárólag dokumentált tevékenységek vehetők figyelembe, és Németország gondoskodni fog egy ellenőrzési nyomvonal biztosításáról.

               A kiadások támogathatóságának időszaka

               27.Németország 2015. január 1-jén kezdte meg a személyre szabott szolgáltatások nyújtását a megcélzott kedvezményezettek részére. A fent említett intézkedésekkel kapcsolatos kiadásokhoz ezért 2015. január 1-jétől 2017. február 26-ig nyújtható pénzügyi támogatás az EGAA-ból.

               28.Németország számára 2015. január 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadásokhoz ezért 2015. január 1. és 2017. augusztus 26. között nyújtható támogatás az EGAA-ból származó pénzügyi hozzájárulásból.

               A tagállami vagy uniós forrásokból finanszírozott intézkedéseket kiegészítő jelleg

               29.A tagállami előfinanszírozási vagy társfinanszírozási források a szövetségi költségvetésből és a Szövetségi Foglalkoztatási szolgálattól (Bundesagentur für Arbeit) származnak. Ezek finanszírozzák a transzfervállalat által ajánlott, az EGAA-ból finanszírozott intézkedések összköltségének 40 %-os tagállami hozzájárulását. A személyre szabott szolgáltatások akkortól kezdődnek, amikor a munkavállalók belépnek a transzfervállalathoz, amelyet kezdetben a német kormány és az elbocsátó vállalat finanszíroz. A munkavállalók képzési juttatásokban („Transferkurzarbeitergeld”) részesülnek, amelyek az EGAA-ból nyújthatók addig, amíg az elbocsátott munkavállalók aktív munkaerő-piaci intézkedésekben vesznek részt (ezeket az intézkedéseket nem kell az EGAA-ból társfinanszírozni, a kezdeti időszakban a transzfervállalat fentiekben ismertetett mechanizmusaiból finanszírozzák). Az EGAA-ból finanszírozott, kiegészítő aktív munkaerő-piaci intézkedésekre később kerül sor, mihelyst a német EGAA-hatóságok kellőképpen megbizonyosodnak arról, hogy EGAA-kérelmüket valószínűleg jóváhagyják.

               30.Németország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, vagy a szociális partnerekkel, illetve a helyi és regionális hatóságokkal folytatott konzultáció során követett eljárások

               31.Németország jelezte, hogy a személyre szabott szolgáltatások koordinált csomagját a fentiekben ismertetettek szerint a szociális partnerekkel egyeztetve dolgozták ki.

               Irányítási és ellenőrzési rendszerek

               32.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Németország értesítette a Bizottságot arról, hogy a pénzügyi hozzájárulást a Munkaügyi és Szociális Minisztériumon (Bundesministerium für Arbeit und Soziales) belül az ESZA-ért felelős szervek irányítják majd. Ugyanakkor a Gruppe Europäische Fonds für Beschäftigung csoporton belül a Referat EF 4 az EGAA irányító hatósága, miközben az ESZA irányító hatósága a Referat EF 1. Mind az EGAA, mind pedig az ESZA esetében az Organisationseinheit Prüfbehörde az ellenőrző hatóság. E szervek felügyelték a korábbi németországi EGAA-hozzájárulásokat is.

               Az érintett tagállam által vállalt kötelezettségek

               33.Németország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek és a munkavállalóikkal szemben is ennek megfelelően jártak el;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Költségvetési javaslat

               34.Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  7
                12. cikkében meghatározottaknak megfelelően 150 millió EUR.

               35.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 6 958 623 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               36.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  8
                13. pontja értelmében.

               Kapcsolódó jogi aktusok

               37.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 6 958 623 EUR összegnek az érintett költségvetési tételbe történő átcsoportosítására.

               38.A Bizottság az EGAA igénybevételéről szóló határozatra irányuló javaslatával egyidejűleg végrehajtási aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  (Németország kérelme – EGF/2015/002 DE/Adam Opel)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  9
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  10
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  11
                12. cikkében meghatározottaknak megfelelően 150 millió EUR.

               (3)Az Adam Opel AG-nál és egy németországi beszállítónál történt elbocsátásokat követően Németország 2015. február 26-án EGF/2015/002 DE/Adam Opel referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz a szóban forgó rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért rendelkezésre kell bocsátani a Németország által benyújtott kérelem alapján nyújtandó, 6 958 623 EUR összegű pénzügyi hozzájárulás folyósítása érdekében,

               (5)Az EGAA igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 6 958 623 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [the date of its adoption]*-tól/-től kell alkalmazni.

                  12Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  HL L 393., 2006.12.30., 1. o.

                     (4)
                  Az 1309/2013/EU rendelet 7. cikkének (4) bekezdése alapján.

                     (5)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (6)
                  Európai Gépjárműgyártók Szövetsége (ACEA), The automobile industry pocket guide (Autóipari zsebkönyv) 2014–2015., 57.o.

                     (7)
                  HL L 347., 2013.12.20., 884. o.

                     (8)
                  HL C 373., 2013.12.20., 1. o.

                     (9)
                  HL L 347., 2013.12.20., 855. o.

                     (10)
                  HL C 373., 2013.12.20., 1. o.

                     (11)
                  A Tanács 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (12)
                   Date to be inserted by the Parliament before the publication in OJ.


               EURÓPAI BIZOTTSÁG
            Brüsszel, 2016.7.29.
            COM(2016) 490 final
            Javaslat
            AZ EURÓPAI PARLAMENT ÉS A TANÁCS HATÁROZATA

               a Finnország által benyújtott „EGF/2016/001 FI/Microsoft” referenciaszámú kérelem alapján az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.A Microsoft (Microsoft Mobile Oy) vállalatnál, valamint 8, azzal kapcsolatban álló finnországi beszállítónál és továbbfeldolgozó vállalatnál történt elbocsátásokat
                  2
                követően Finnország 2016. március 11-én „EGF/2016/001 FI/Microsoft” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2016/001 FI/Microsoft

                        Tagállam

                        Finnország

                        Érintett régió(k) (NUTS
                           3
                         2 szint)

                        Helsinki-Uusimaa FI1B1

                        Etelä-Suomi FI1C

                        Länsi-Suomi FI197

                        A kérelem benyújtásának dátuma

                        2016. március 11.

                        A kérelem átvételi elismervényén feltüntetett dátum

                        2016. március 11.

                        A kiegészítő információ megkérésének határideje

                        2016. március 25.

                        A kiegészítő információ benyújtásának határideje

                        2016. május 6.

                        Az értékelés befejezésének határideje

                        2016. július 29.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Microsoft Mobile Oy

                        Érintett vállalatok száma

                        9

                        Gazdasági ágazat(ok)

                        (NACE Revison 2. rendszer szerinti ágazat)
                           4

                        NACE Revison 2. rendszer szerinti 18. ágazat (Számítógépes programozás, szaktanácsadás és kapcsolódó tevékenységek)

                        A leányvállalatok, a beszállítók és a felhasználó gyártók száma

                        8

                        Referencia-időszak (négy hónap)

                        2015. december 11. – 2016. szeptember 11.

                        A referencia-időszak alatt elbocsátottak száma (a)

                        2 035

                        A referencia-időszak előtt vagy után elbocsátottak száma (b)

                        126

                        Az elbocsátottak száma összesen (a + b)

                        2 161

                        A támogatható kedvezményezettek száma összesen

                        2 161

                        A megcélzott kedvezményezettek száma összesen

                        1 441

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        8 480 000

                        Az EGAA végrehajtásához kapcsolódó költségvetés
                           5
                         (EUR)

                            460 000

                        Teljes költségvetés (EUR)

                        8 940 000

                        EGAA-hozzájárulás (60 %) (EUR)

                        5 364 000

               A KÉRELEM ÉRTÉKELÉSE

               Az eljárás

               4.Finnország 2016. március 11-én kérelmet nyújtott be „EGF/2016/001 FI/Microsoft” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság 2016. március 11-én, azaz a kérelem benyújtásától számított két héten belül visszaigazolta a kérelem átvételét, és 2016. március 25-e előtt kiegészítő információkat kért Finnországtól. Belgium a határidőtől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2016. július 29-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem a Microsoft (Microsoft Mobile Oy) által elbocsátott 2035 munkavállalóra, valamint a 8 beszállító, illetve felhasználó gyártó által elbocsátott 8 munkavállalóra vonatkozik. Az elsődlegesen érintett vállalat a NACE Revision 2. rendszer szerinti gazdasági ágazatok közül a 62. ágazatban (Számítógépes programozás, szaktanácsadás és kapcsolódó tevékenységek) működik. A Microsoft vállalatnál történt elbocsátások helyszíneinek zöme Helsinki-Uusimaa, Etelä-Suomi és Länsi-Suomi NUTS 2. szintű régiókban található.

                        A vállalatok neve és a referencia-időszakon belül elbocsátott személyek száma

                        Microsoft

                        1 889

                        ISS Palvelut

                        36

                        Accenture

                        27

                        ManpowerGroup

                        15

                        EKS Group

                        4

                        Suomen Terveystalo

                        1

                        Eilakaisla

                        1

                        Symbio Finland

                        16

                        HCL Technologies Ltd

                        46

                        A vállalatok száma összesen: 9

                        Az elbocsátott munkavállalók száma összesen:

                        2 035

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        2 035

               Beavatkozási kritériumok

               6.Finnország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalkozáson belül egy tagállamban, ideértve a beszállítók körében elbocsátott munkavállalókat is.

               7.A kérelemmel összefüggő négy hónapos referencia-időszak 2015. szeptember 11-től 2016. január 11-ig tartott. A referencia-időszak során 2035 elbocsátás történt.

               8.A referencia-időszak alatt bekövetkezett elbocsátások megoszlása a következő volt:

               –1889 munkavállalót a Microsoft bocsátott el

               –146 munkavállalót nyolc beszállító, illetve felhasználó gyártó bocsátott el.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –62 elbocsátás attól a naptól számítva, amelyen a munkáltató a 98/59/EK tanácsi irányelv 3. cikke (1) bekezdésének
                  6
                megfelelően, írásban értesítette az illetékes hatóságot a tervezett csoportos létszámcsökkentésről. A finn hatóságok az értékelés Bizottság általi befejezését megelőzően megerősítették, hogy az említett 62 elbocsátás ténylegesen megtörtént;

               –1931 elbocsátás a munkáltató által a munkavállalók elbocsátásáról vagy a munkaszerződésük megszüntetéséről adott személyre szóló értesítés időpontjától;

               –42 elbocsátás a munkaszerződés tényleges megszüntetésének vagy lejáratának időpontjától.

               Támogatható kedvezményezettek

               10.A már említett 2035 munkavállalón túl 126 olyan munkavállaló is a támogatható kedvezményezettek közé tartozik, akiket a négy hónapos referencia-időszak előtt vagy után bocsátottak el. Ezeket a munkavállalókat a tervezett elbocsátások 2015. július 8-i általános bejelentése után bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel.

               11.A támogatásra jogosult kedvezményezettek száma tehát összesen 2161.

               Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat

               12.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Finnország azzal érvel, hogy az elmúlt években az ikt-ágazatbeli foglalkoztatás eloszlása az EU-ban és más gazdaságokban az EU részesedését hátrányosan érintve változott. Ezek a hatások különösen erőteljesen érvényesültek Finnországban, amelynek gazdaságában az ikt-ágazat kulcsszerepet játszik. A szoftveripar fokozottan nemzetközi ágazat, amelyet globális verseny jellemez. Minden piaci szereplő versenyezhet ugyanazokért az ügyfelekért, az alkalmazottak földrajzi elhelyezkedése és kulturális háttere pedig korlátozott jelentőségű.

               13.2014-ben a finnországi technológiai vállalatoknál foglalkoztatottak létszáma 2 %-kal, több mint 5000 fővel csökkent. 2014-ben az ágazat Finnországban 285 000 főt, míg 2008-ban 326 000 főt foglalkoztatott
                  7
               . Ugyanebben az időszakban ikt-ágazat fejlett országokbeli foglalkoztatotti létszámán belül Kína és az Egyesült Államok részaránya nőtt, míg Európa részaránya csökkent
                  8
               .

               14.A mobiltelefon-piacok fejlődését a különböző operációs rendszerek folyamatos versenye kíséri. A 2000-es évek első évtizedében a piacokat a Nokia uralta. Azóta az Android operációs rendszer rövid időn belül erős piaci pozícióra tett szert, míg a Microsoft nem jutott jelentősebb piaci részesedéshez. Ez az unióba irányuló import bővülését eredményezte.

               15.Ennélfogva a Microsoft létszámleépítésének elsődleges oka a Microsoft Windows operációs rendszert futtató telefonok (Lumia) csökkenő piaci részesedése. Az Android és az iOS, a két Egyesült Államokban fejlesztett és a különböző ázsiai gyártók által alkalmazott operációs rendszer az utóbbi években átvette a piac vezetését. A Windows-telefonok piaci részesedése 2012 és 2015 között minden évben 4 % alatti volt. Fontos kiemelni, hogy a Microsoft Windows telefonos operációs rendszer piaci részesedése 2009-ben még meghaladta az 50 %-ot
                  9
               .

               16.A jelen kérelem a Finnország által korábban benyújtott kérelmek sorát folytatja, amelyek mindegyike a Nokia saját hazájában elszenvedett hanyatlásához kapcsolódik. A sort a Perlos-ügy nyitotta 2007-ben (EGF/2007/003 FI/Perlos), amelyet a Nokia Finland két ügye (EGF/2012/006 FI/Nokia Salo és EGF/2013/001 FI/Nokia), valamint a Broadcom-ügy (EGF/2015/001 FI/Broadcom) és az „EGF/2015/005 FI/Computer Programming” referenciaszámú kérelem követett. A Nokia először Távol-Keletre telepítette át gyártósorait, majd a kutatás-fejlesztés és a programozás megtartásával megszüntette a specializáltabb gyártási területeket, végül a Microsoftnak adta el mobilüzletágát, amelynek leépítése jelenleg zajlik. Előre látható, hogy Finnország a közeljövőben további két, az előzőekhez kapcsolódó kérelmet nyújt be az ikt-ágazatban elbocsátott munkavállalókra vonatkozóan.

               17.Eddig a NACE 62. ágazatára vonatkozóan két EGAA-kérelmet nyújtottak be, mindkettőt a kereskedelem globalizációjával kapcsolatban (EGF/2013/001 FI/Nokia és FI/Computer programming).

               Az elbocsátásokhoz és az önálló vállalkozók tevékenységének megszűnéséhez vezető események

               18.Az elbocsátásokhoz a következő események vezettek: 2013 szeptemberében a Microsoft megvásárolta a Nokia eszközeit és szolgáltatásait. Az akvizíciót követően 2014 áprilisában létrejött a Microsoft Mobile. A Microsoft átvette a Nokia mintegy 25 000 munkavállalóját, akik közül 4700-an dolgoztak Finnországban.

               2014-ben a Microsoft bejelentette, hogy a következő évben akár 18 000 fővel tervezi csökkenteni teljes létszámát. Az érintett munkahelyek közül 1100 volt Finnországban. Ezzel egy időben a Microsoft úgy döntött, hogy megszünteti Ouluban található telephelyét, és kutatási, termékfejlesztési tevékenységét salói, tamperei és espooi telephelyein összpontosítja.

               2015-ben a Microsoft bejelentette a vállalat telefonüzletágának átszervezésére irányuló terveit, amelyek célja az erőforrások jobb összpontosítása és összehangolása volt. A tervek legfeljebb 2300 finnországi munkahely megszűnésével számoltak. A vállalat felszámolta salói telephelyét, és az ott végzett feladatokat a tamperei és espooi létesítményekbe csoportosította át.

               A jelen kérelemben érintett, elbocsátott munkavállalók többsége a Nokia korábbi munkavállalója, akiket a Microsoft 2013-ban vett át. Az elbocsátások leginkább a programozó szakembereket sújtották.

               Az elbocsátások várható hatása a helyi, a regionális és az országos gazdaságra és foglalkoztatásra

               19.Az érintett NUTS 2. szintű régiók: Helsinki-Uusimaa (FI1B), Etelä-Suomi (FI1C) és Länsi-Suomi, (FI197). Az elbocsátott munkavállalók 88 %-a 30 és 54 év közötti. Az idősebb munkavállalók foglalkoztatási esélyei különösen problémásak.

               20.Az elbocsátott munkavállalók fontos szerephez juthatnak az ágazat fellendítésében, ha oktatásuk, képzésük, saját vállalkozásuk indítása, valamint foglalkoztatási kilátásaik javítása megfelelő mértékű támogatást kap.

               Helsinki-Uusimaa

               21.A Microsoft a második legnagyobb ikt-vállalat Espooban, Finnország második legnagyobb városában. Az ágazat Espoo jelentős foglalkoztatója. 2013-ban mintegy 29 400 munkavállaló (a magánszférában foglalkoztatottak 35 %-a) dolgozott az ágazatban
                  10
               . 2014-ben a városban összesen 219 ikt-vállalatot alapítottak, és ugyanebben az évben 313 szűnt meg
                  11
               .

               A Microsofthoz kapcsolódó ikt-klaszter Espooban koncentrálódik. Ez azt jelenti, hogy az elbocsátások súlyosan érintik Espoot: az elbocsátások mostani ütemében a Microsoft 700 espooi munkavállalója veszíti el munkahelyét.

               2015. augusztus végén a tartós munkanélküliek száma 42 %-kal volt magasabb, mint az előző évben. Ugyanakkor Uusimaa felsőfokú végzettséggel rendelkező lakossága körében a munkanélküliség folyamatosan 15 % feletti. 2015. augusztus végén Uusimaában összesen 95 967 álláskereső munkanélkülit regisztráltak, az egy évvel korábbihoz képest 13,3 %-kal többet. A munkanélküliségi ráta 11,6 % volt.

               Etelä-Suomi

               22.A régióban 2007 és 2013 között összesen 6500 munkahely szűnt meg, ami 25 %-os csökkenésnek felel meg. A Nokia elbocsátásai miatt 2008 és 2015 között a munkanélküliség több mint a kétszeresére, 7,0 %-ról 17,5 %-ra emelkedett. A munkanélküliek között nőtt a felsőfokú végzettségűek aránya is.

               A Microsoft salói üzemének bezárásával kapcsolatos bejelentése azt jelenti, hogy az ott dolgozó mintegy 1000 munkavállaló elveszíti munkahelyét. Az üzemnek szolgáltatásokat nyújtó vállalatok körében a bezárás mintegy 150 további elbocsátást eredményez. Salóban tehát összesen mintegy 1150 munkahely szűnik meg. A salói üzem kb. 200 munkavállalója kapott a Microsoft espooi és egyéb telephelyeire való áthelyezésről szóló ajánlatot, így Saló körzetében összesen nagyjából 950 elbocsátás történik.

               A munkahelyüket elvesztők többsége jelentős szaktudással és tapasztalattal rendelkezik saját területén. Mivel megfelelő készségekkel rendelkeznek, lehetséges, hogy közülük sokan gyorsan találnak új munkahelyet.

               Länsi-Suomi

               23.Az elmúlt 12 hónapban Tamperében összesen mintegy 1000 technológiaipari munkahely szűnt meg. Azzal, hogy a Nokia mobiltelefonos szoftver- és hálózati rendszereinek fejlesztését és gyártását a tamperei kistérségből más területekre helyezték át, jelentős munkaerő-tartalék keletkezett.

               A Microsoft legutóbbi létszámcsökkentései Pirkanmaa körzetében nagyjából 500 munkavállalót érintenek. A készségek naprakészen tartása és a szakértelem széles alapokra helyezése lényeges az egyes munkakeresők foglalkoztatási kilátásai szempontjából. A tamperei körzetben működő nagy szereplők többsége a Nokia/Microsoft tengelytől függve folytatta tevékenységét. Az események így érintik az alvállalkozókat is, amelyek körében emiatt további elbocsátásokra került sor.

               A megcélzott kedvezményezettek és a javasolt intézkedések

               A megcélzott kedvezményezettek

               24.Az intézkedésekben várhatóan részt vevő elbocsátott munkavállalók becsült száma 1441. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           száma

                        Nem:

                        Férfiak:

                        864

                        (60,0 %)

                        Nők:

                        577

                        (40,0 %)

                        Állampolgárság:

                        Uniós polgárok:

                        1 297

                        (90,0 %)

                        Nem uniós polgárok:

                        144

                        (10,0 %)

                        Korcsoport:

                        15 és 24 év közöttiek:

                        0

                        (0,0 %)

                        25 és 29 év közöttiek:

                        17

                        (1 %)

                        30 és 54 év közöttiek:

                        1 279

                        (89 %)

                        55 és 64 év közöttiek:

                        144

                        (10,0 %)

                        64 év felettiek:

                        1

                        (0,0 %)

               A javasolt intézkedések támogathatósága

               25.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Tanácsadási (coaching) és más elkészítő intézkedések, ezen belül:

               A munkakeresési képzés célja, hogy a résztvevők több információt kapjanak a munkaerőpiacról, feltérképezhessék lehetőségeiket, továbbá javítsák és aktualizálják munkakeresési készségeiket.

               A munkavállalási tanácsadás célja, hogy az ügyfélnek támogatást és tanácsadást nyújtson munkakeresés és munkahelyi képzés tekintetében.

               A karriertanácsadást olyan munkakeresők vehetik igénybe munkahelyük elvesztését követően, akiknek a foglalkoztatási és gazdaságfejlesztési hivatal értékelése szerint funkcionális, intenzív és hosszú távú támogatásra van szükségük szakmai pályájuk tervezéséhez. A tanácsadás az interakcióra és csoportos gyakorlatokra helyezi a fő hangsúlyt.

               A Microsoft munkavállalói igen eltérő kompetenciákkal rendelkeznek. Az álláskereső helyzetének, valamint szolgáltatási igényének felmérése céljából a foglalkoztatási és gazdaságfejlesztési hivatal többféle szakértői felmérést szervezhet.

               –Foglalkoztatási és üzleti szolgáltatások

               Az állásukat elvesztők tájékoztatást, tanácsadást és szakértői szolgáltatásokat vehetnek igénybe újrafoglalkoztatásuk tervezéséhez. A korábbi EGAA-ügyek során az egyéni szolgáltatás rendkívül hasznosnak bizonyult.

               –Képzés

               A munkaerő-piaci szakképzés vállalkozásfejlesztési képzést és a vállalkozást támogató képzést foglal magában. Ezek célja szakmai képesítés megszerzése, vagy a meglévő kompetenciákra épülő továbbképzés. Igénybe vehetők a munkaerő-piaci mobilitást elősegítő képzések is.

               –Fizetési támogatások

               Az elbocsátott munkavállalók új munkakörben vagy gyakorlati képzés keretében történő alkalmazásának támogatása céljából fizetési támogatás vehető igénybe, amely korlátozott levonható a munkáltató bérköltségeiből. A fizetési támogatás a munkavállaló bérköltségének 30–50 %-a, és 6–24 hónapos időtartamra jár.

               –Vállalkozásindítási támogatás

               A vállalkozásindítási támogatás az egyes munkakeresők vállalkozói tevékenységének és foglalkoztatásának elősegítését célozza. A vállalkozásindítási támogatás jövedelmet nyújt a kezdő vállalkozóknak a teljes munkaidős foglalkoztatást biztosító vállalkozás elindításához és bevezetéséhez szükséges becsült időtartam alatt.

               –Utazási, szállás- és költözési költségtérítés

               A munkakeresők juttatásban részesülhetnek, amelyet munkakeresés esetén az utazási és szállásköltségekre, a foglalkoztatás elősegítését célzó képzésben való részvétel esetén az utazási és szállásköltségre, a bejárási távolságon kívül eső munkalehetőség elfogadása esetén pedig a költözési költségekre fordíthatnak.

               26.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               27.Finnország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               28.A költségek teljes becsült összege 8 940 000 EUR, amely a személyre szabott szolgáltatásokra fordított 8 480 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 460 000 EUR összegű kiadásokat foglalja magában.

               29.Az EGAA-ból igényelt teljes pénzügyi hozzájárulás összege 5 364 000 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)

                        (*)

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tanácsadási (coaching) és más elkészítő intézkedések (Valmennukset ja muut valmentavat toimenpiteet)

                        785

                        600,00

                        471 000

                        Foglalkoztatási és üzleti szolgáltatások (Työllisyys- ja yrityspalvelut)

                        1 287

                        543,90

                        700 000

                        Képzés (Koulutus)

                        940

                        6 000,00

                        5 640 000

                        Vállalkozásindítási támogatás (Starttiraha)

                        43

                        6 000,00

                        258 000

                        Részösszeg (a):

                        A személyre szabott szolgáltatáscsomag százalékaránya

                        –

                        7 069 000

                        (83,36 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Fizetési támogatások (Palkkatuki)

                        173

                        8 000,00

                        1 384 000

                        Utazási, szállás- és költözési költségtérítés (Liikkuvuusavustus)

                        180

                        150,00

                        27 000

                        Részösszeg (b):

                        A személyre szabott szolgáltatáscsomag százalékaránya:

                        –

                        1 411 000

                        (16,64 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        4 000

                        2. Irányítás

                        –

                        364 000

                        3. Tájékoztatás és nyilvánosság

                        –

                        77 000

                        4. Ellenőrzés és beszámolás

                        –

                        15 000

                        Részösszeg (c):

                        Százalékarány az összköltséghez képest:

                        –

                        460 000

                        (5,1 %)

                        Költségek összesen (a + b + c):

                        –

                        8 940 000

                        EGAA-hozzájárulás (az összköltségek 60 %-a)

                        –

                        5 364 000

               (*) A túl sok tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítésnek nincs kihatása az egyes intézkedések összköltségeire.

               30.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Finnország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.

               31.Finnország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               32.Finnország 2015. szeptember 11-én kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2015. szeptember 11-től 2018. március 11-ig nyújtható pénzügyi támogatás az EGAA-ból.

               33.Finnország számára 2015. szeptember 11-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekhez ezért 2015. szeptember 11-től 2018. szeptember 11-ig nyújtható pénzügyi támogatás az EGAA-ból.

               A nemzeti vagy uniós forrásokból finanszírozott intézkedéseket kiegészítő jelleg

               34.A tagállami előfinanszírozást vagy társfinanszírozást főként a Foglalkoztatási és Gazdasági Minisztérium közigazgatási ága állami foglalkoztatási szolgálatának tételéből fogják biztosítani. Egyes szolgáltatásokat a Gazdaságfejlesztési, Közlekedési és Környezetvédelmi Központok (ELY központok), valamint a foglalkoztatási és gazdaságfejlesztési hivatalok működési költségvetéséből is fognak finanszírozni.

               35.Finnország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               36.Finnország EGAA-hozzájárulásokat hajt végre a Broadcom elbocsátott munkavállalói esetében, valamint a számítógépes programozás ágazatában is. A Microsoft-ügyben az európai munkaerő-piaci mobilitás (2014–2020) projekttel is együtt fog működni, amely a nemzeti EURES szolgálat fejlesztési projektje. Az EGAA és az EURES szolgálatok közreműködésével nemzetközi toborzási rendezvények regionális szervezésére is sor kerül.

               37.Az ESZA keretében elindult „A felvevő vállalat és a leépítő vállalat közötti kapcsolatminták” című tagállami intézkedéscsomag. Az intézkedéscsomag eredményei hasznosak lehetnek a jelen EGAA-kérelem alapján indított projektek megvalósításában is.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               38.Finnország jelezte, hogy a személyre szabott szolgáltatások koordinált csomagját egyeztetés keretében dolgozták ki a következők szerint: a Foglalkoztatási és Gazdasági Minisztérium összehívott egy, a Microsoftnál történt elbocsátásokkal foglalkozó csoportot, amely az EGAA-kérelem összeállításában is részt vesz. A munkacsoportban részt vesznek Uusimaa, Délkelet-Finnország, valamint Pirkanmaa Gazdaságfejlesztési, Közlekedési és Környezetvédelmi Központjainak, valamint Foglalkoztatási és Gazdaságfejlesztési Hivatalainak képviselői. Képviselőket delegál továbbá a Microsoft, a Finn Technológiai Ágazatok Szövetsége, a Finnországi Mérnökök Szakszervezete, a Finnországi Mérnökök és Építészek Szövetsége (TEK), a Szakmai és Vezetői Szervezetek Szövetsége (YTN), valamint Tampere Regionális Gazdaságfejlesztési Ügynöksége (Tredea).

               Irányítási és ellenőrzési rendszerek

               39.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Finnország tájékoztatta a Bizottságot, hogy a pénzügyi hozzájárulást a Foglalkoztatási és Gazdasági Minisztérium kezeli majd, amely az ESZA-finanszírozás kezelését is végzi. Ugyanez a minisztérium jár el igazoló hatóságként is. Az e két funkcióért felelős szervezeti egységek feladatait és jelentéstételi viszonyait szigorúan elválasztják. Az EGAA-hoz kapcsolódó irányítási funkciókat a Foglalkoztatási és Vállalkozási Osztályhoz rendelték hozzá, míg az ESZA-hoz kapcsolódó irányítási funkciókat a Regionális Osztály látja el. Mindkét alap tanúsítási funkcióit az Emberi Erőforrásokkal és Igazgatással Foglalkozó Egység látja el. A minisztérium kézikönyvet készített, amely részletesen ismerteti a követendő eljárásokat.

               40.Az ellenőrzésért felelős szerv a független Belső Ellenőrzési Osztály, amely a minisztérium közigazgatási államtitkára alatt működik.

               Az érintett tagállam vállalásai

               41.Finnország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –A leépítő vállalat, a Microsoft Mobile Oy, amely a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               42.Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  12
                12. cikkében meghatározottaknak megfelelően 150 millió EUR.

               43.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 5 364 000 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               44.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  13
                13. pontja értelmében.

               Kapcsolódó jogi aktusok

               45.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 5 364 000 EUR összegnek az érintett költségvetési sorba történő átcsoportosítására is.

               46.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               a Finnország által benyújtott „EGF/2016/001 FI/Microsoft” referenciaszámú kérelem alapján az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  14
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  15
                12. cikkében meghatározottaknak megfelelően 150 millió EUR.

               (3)A Microsoft (Microsoft Mobile Oy) vállalatnál, valamint 8, azzal kapcsolatban álló beszállítónál és továbbfeldolgozó vállalatnál történt elbocsátásokkal kapcsolatban Finnország 2016. március 11-én kérelmet nyújtott be az EGAA igénybevétele iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az 1309/2013/EU rendelet 4. cikkének (2) bekezdésével összhangban Finnország kérelme elfogadhatónak tekinthető, mivel az elbocsátások súlyos hatással járnak a foglalkoztatottságra, továbbá a helyi, regionális és nemzeti gazdaságra nézve.

               (5)Az EGAA-t ezért igénybe kell venni a Finnország által benyújtott kérelem alapján nyújtandó, 5 364 000,00  EUR összegű pénzügyi hozzájárulás folyósítása érdekében.

               (6)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Európai Unió 2016. évi általános költségvetésének keretein belül az Európai Globalizációs Alkalmazkodási Alapból 5 364 000 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadás dátuma]
                  16*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  A Tanács 1998. július 20-i 98/59/EK irányelve a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.).

                     (7)
                  A Finn Statisztikai Hivatal és a Finn Technológiai Ágazatok Szövetségének munkaerőpiaci felmérése

                     (8)

                     https://ec.europa.eu/jrc/en/publication/eur-scientific-and-technical-research-reports/2015-predict-report-analysis-ict-rd-eu-and-beyond

                     (9)
                  http://www.statista.com/statistics/266136/global-market-share-held-by-smartphone-operating-systems/

                     (10)

                        www.teknologiateollisuus.fi/sites/default/files/file_attachments/personnel.pdf

                     (11)
                  www.teknologiateollisuus.fi/sites/default/files/file_attachments/personnel.pdf

                     (12)
                  HL L 347., 2013.12.20., 884. o.

                     (13)
                  HL C 373., 2013.12.20., 1. o.

                     (14)
                  HL L 347., 2013.12.20., 855. o.

                     (15)
                  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (16)
                   Date to be inserted by the Parliament before the publication in OJ.